ሊቀ ጳጳስ ቤርናዲቶ አውዛ በማከል ቤተክርስቲያን በሰዎች ላይ የሚደርስ ሕገ ወጥ የሰው ልጅ ዝውውር ለማስቆም ትኩረት ሰጥታበት በመሥራት ላይ መሆኗን ገልጸው ወጣቶችም ይህን አሰቃቂ ድርጊት ለማስወገድ ድርፍረትን የተላበሰ ጥረት እንዲያደርጉ አሳስበዋል። ሕገ ወጥ የሰዎች ዝውውርን አስመልክቶ በተባበበሩት ሕንጻ በተካሄደው ስብሰባ ላይ ትናንት ተገኝተው ድምጻቸውን ያሰሙት፣ በተባበሩት መንግሥታት ድርጅት የቅድስት መንበር ቋሚ ታዛቢ የሆኑት ሊቀ ጳጳስ ብጹዕ አቡነ ቤርናዲቶ አውዛ፣ በወንጀሉ ምክንያት በሰዎች ላይ በሚደርሱ ችግሮች ብቻ ማትኮር ሳይሆን የወንጀሉ መሠረትን፣ ኤኮኖሚያዊ ይዘታቸውንም ለይቶ ማወቅ እንደሚያስፈልግ አሳስበዋል። ሊቀ ጳጳስ ቤርናዲቶ አውዛ በማከልም ምንም እንኳን ወንጀሉን ለመከላከል ቃል ከተገባበት ከፓለርሞ ፕሮቶኮል እና ከተባበሩት መንግስታት ድርጅት ስምምነቶች በኋላ በርካታ ጥረቶች እየተደረጉ ቢሆንም በዓለማችን ከ40 ሚሊዮን በላይ ሰዎች በተለያዩ የባርነት ሕይወት ውስጥ እንደሚገኙ አስረድተዋል።
